CELEX: 32020D1222(02)
Language: el
Date: 2020-12-18 00:00:00
Title: Απόφαση του Συμβουλίου της 18ης Δεκεμβρίου 2020 για το διορισμό του προέδρου του ευρωπαϊκού συμβουλευτικού φορέα για τη διακυβέρνηση στον τομέα της στατιστικής 2020/C 445/01

22.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 445/1
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 18ης Δεκεμβρίου 2020
         για το διορισμό του προέδρου του ευρωπαϊκού συμβουλευτικού φορέα για τη διακυβέρνηση στον τομέα της στατιστικής
         (2020/C 445/01)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 235/2008/ΕΚ του Ευρωπαϊκού Κοινοβουλίου και του Συμβουλίου της 11ης Μαρτίου 2008 για τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (1), και ιδίως το άρθρο 3,
         Έχοντας υπόψη τη γνώμη της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου,
         Εκτιμώντας τα ακόλουθα:
         
                     (1)
                  
                  
                     Με την απόφασή του της 18ης Δεκεμβρίου 2017 (2), το Συμβούλιο διόρισε τον κ. Enrico GIOVANNINI ως πρόεδρο του ευρωπαϊκού συμβουλευτικού φορέα για τη διακυβέρνηση στον τομέα της στατιστικής για περίοδο τριών ετών από την 1η Φεβρουαρίου 2018.
                  
               
                     (2)
                  
                  
                     Η θητεία του κ. Enrico GIOVANNINI λήγει στις 31 Ιανουαρίου 2021. Κατά συνέπεια, θα πρέπει να διορισθεί νέος πρόεδρος, προκειμένου να αναλάβει καθήκοντα μετά τη λήξη της περιόδου αυτής.
                  
               
                     (3)
                  
                  
                     Το άρθρο 3 παράγραφος 3 της απόφασης αριθ. 235/2008/ΕΚ ορίζει ότι ο πρόεδρος δεν πρέπει να είναι εν ενεργεία μέλος εθνικής στατιστικής υπηρεσίας ή της Επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Aurel SCHUBERT διορίζεται πρόεδρος του ευρωπαϊκού συμβουλευτικού φορέα για τη διακυβέρνηση στον τομέα της στατιστικής για περίοδο τριών ετών από την 1η Φεβρουαρίου 2021.
         
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από αυτή της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 18 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 73 της 15.3.2008, σ. 17.
         
            (2)  Απόφαση του Συμβουλίου, της 18ης Δεκεμβρίου 2017, για τον διορισμό του προέδρου του Ευρωπαϊκού Συμβουλευτικού Φορέα για τη Διακυβέρνηση στον τομέα της Στατιστικής (ΕΕ C 439 της 20.12.2017, σ. 7).